PTG เปิดอบรมทักษะฟุตบอลแก่เยาวชน
PTG ร่วมมือ โครงการ FC Bayern 12 Level Kurs เปิดอบรมทักษะฟุตบอลแก่เยาวชน
5 ก.ย. 2561

โครงการ FC Bayern 12 Level Kurs เดินหน้าเปิดอบรมทักษะฟุตบอลที่สนามสามอ่าวสเตเดี้ยม ด้วยความร่วมมือของสโมสรฟุตบอล พีที ประจวบ เอฟซี และบริษัท พีทีจี เอ็นเนอยี จำกัด (มหาชน) หรือ PTG เชิญบริษัท สปอร์ตไทย-บาวาเรีย จำกัด พันธมิตรของสโมสรฟุตบอลบาเยิร์นมิวนิค ในประเทศไทย
ทั้งนี้ การฝึกซ้อมนำโดยมร.แดเนียล กายเกอร์ มีเยาวชนร่วม 200 คนให้ความสนใจ เมื่อวันอาทิตย์ ที่ 19 สิงหาคม 2561 โครงการ FC Bayern 12 Level Kurs ได้เดินทางสัญจรมาจัดกิจกรรมฝึกอบรมทักษะฟุตบอลที่ สนามสามอ่าวสเตเดี้ยม นำโดย มร.แดเนียล กายเกอร์ ร่วมด้วย ทีมงานผู้ฝึกสอนของ สโมสรฟุตบอล พีที ประจวบ เอฟซี และเหล่าขุนพลต่อพิฆาต ซึ่งโครงการ FC Bayern 12 Level Kurs เป็นหลักสูตรที่ปรับให้มีความเข้าใจง่าย เน้นการเตรียมตัวเพื่อเป็นนักกีฬาอาชีพในอนาคต มีรูปแบบการฝึกซ้อมที่เยาวชนสามารถนำไปใช้ฝึกฝนต่อยอดนอกเวลาการฝึกซ้อมได้